2008 йылғы Йәйге Олимпия уйындарындағы Болттың 100 метрға финал йүгерешендә иң юғары тиҙлегенxa0— 12,2 м/с (43,9 км/ч) билдәләнгәндәр һәм аҙымының уртаса оҙонлоғоxa0— 2,6 метр. Болт 41 аҙым яһағанда, башҡа спринтерҙарға, Асафа Пауэллаға һәм Тайсон Гэйға 2—2,5 аҙым күберәк яһарға кәрәк була. 2009 йылдың 16 авгусында Берлинда үткән донъя чемпионаты финалында 100 метр дистанцияла донъя рекорды ҡуйғанxa0— 9,58. Икенсе көнгә үк IAAF сайтында рекорд йүгереше буйынса ентекле мәғлүмәт баҫыла. Уларға ярашлы, ямайка спринтеры 60 метрҙан 80 метрға саҡлы дистанцияны 1,61 с үткәне асыҡлана. Был киҫектә иң юғары уртаса тиҙлек теркәлгәнxa0— 12,42 м/с (44,72 км/ч). Отчёт мәғлүмәттәренә ярашлы, йүгеректең үҙенең көнәркәштәренән максималь рәүештә алғараҡ атылып сығыуы дистанцияның өсөнсө өлөшөндә була. Юғарыла атап үтелгән Лорен Сигроува фекере буйынса был тиҙлекте арттырыу менән бәйле түгел, ә бындай уңышҡа тиҙлек үҫешенә килтергән сыҙамлылыҡ сәбәпле. Боттарын түбәнерәк күтәреү уның техникаһының үҙенсәлеге булып тора